পরিকল্পনা কমিশন সূত্র জানায়, প্রস্তাবিত পরিকল্পনায় দেশের ১ লাখ ৩৫ হাজার ৮৬ বর্গকিলোমিটার এলাকাকে জলবায়ু পরিবর্তনজনিত কারণে ঝুঁকিপূর্ণ হিসেবে চিহ্নিত করা হয়েছে। মোট ছয়টি হটস্পটের আওতায় জলবায়ু সংক্রান্ত ভূমি চিহ্নিত করা হয়েছে পরিকল্পনায়। এর মধ্যে উপকূলীয় অঞ্চলের আয়তন ২৭ হাজার ৭৩৮ বর্গকিলোমিটার। আর বরেন্দ্র ও খরাপ্রবণ অঞ্চলে ঝুঁকির মধ্যে রয়েছে ২২ হাজার ৮৪৮, আকস্মিক বন্যাপ্রবণ অঞ্চলে ১৬ হাজার ৫৭৪, পার্বত্য চট্টগ্রাম অঞ্চলে ১৩ হাজার ২৯৫, নদী ও মোহনা অঞ্চলে ৩৫ হাজার ২৯৫ এবং নগরাঞ্চলের ১৯ হাজার ৮২৩ বর্গকিলোমিটার এলাকা।